**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2024 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ԴԵԿՏԵՄԲԵՐԻ 28-Ի N 2323-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԿՈՌՈՒՊՑԻԱՅԻ ԿԱՆԽԱՐԳԵԼՄԱՆ ՀԱՆՁՆԱԺՈՂՈՎԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Ընթացիկ իրավիճակը և իրավական ակտի ընդունման անհրաժեշտությունը**

 «Կուսակցությունների մասին» սահմանադրական օրենքի, ինչպես նաև «Կոռուպցիայի կանխարգելման հանձնաժողովի մասին» օրենքի (այսուհետ՝ Օրենք) փոփոխություններով Կոռուպցիայի կանխարգելման հանձնաժողովին (այսուհետ՝ Հանձնաժողով) է վերապահվել Օրենքով սահմանված դեպքերում և կարգով կուսակցությունների ընթացիկ ֆինանսական գործունեության նկատմամբ վերահսկողության իրականացումը, իսկ Օրենքի 40.2-րդ հոդվածի 5-րդ մասով սահմանվել է, որ «Աուդիտորական կազմակերպությունների ընտրության կարգը և նրանց ներկայացվող պահանջները սահմանում է Հանձնաժողովը (...)»:

Հիմք ընդունելով վերոգրյալ օրենսդրական կարգավորումները՝ Հանձնաժողովի 2022 թվականի հունիսի 17-ի «Աուդիտորական կազմակերպությունների ընտրության կարգը և նրանց ներկայացվող պահանջները սահմանելու մասին» որոշման (այսուհետ՝ Որոշում) Հավելվածի 36-րդ կետով սահմանվել է աուդիտորական ծառայությունների մատուցման պայմանագրի գնի որոշման մեթոդաբանությունը: Ըստ մեթոդաբանության՝ «Պայմանագրի գինը որոշվում է հիմք ընդունելով սահմանված ժամկետում աուդիտորական կազմակերպություններից ստացված գնային առաջարկների միջնարժեքը (մեդիան), որը հավասար է ստացված գնառաջարկների ըստ աճման կարգավորված շարքի հավասար մասերի բաժանման արդյունքում զույգ թվով շարքի դեպքում՝ 2 կենտրոնական արժեքների միջին թվաբանականին, իսկ կենտ թվով շարքի դեպքում՝ կենտրանական արժեքին (կիսորդին)։»:

Պայմանագրի գնի որոշման համար Հանձնաժողովը կուսակցություններից պահանջել և ստացել է աուդիտի կազմակերպման համար անհրաժեշտ տեղեկությունները, որոնք տրամադրվել են աուդիտորական կազմակերպություններին՝ ներկայացնելու գնառաջարկներ: Սահմանված ժամկետում Հանձնաժողովը ստացել է գնային առաջարկներ 7 աուդիտորական կազմակերպություններից:

Հիմք ընդունելով Որոշմամբ սահմանված մեթոդաբանությունը՝ պարտադիր աուդիտի ենթակա կուսակցությունների աուդիտի պայմանագրի գները սահմանվել են հետևյալ կերպ.

|  |  |  |  |
| --- | --- | --- | --- |
| N | Կուսակցության անվանումը | Պայմանագրի արժեք |  |
|  |
| 1 | «Վերածնվող Հայաստան» | 1 420 000 |  |
| 2 | «Հայ յեղափոխական դաշնակցություն» | 2 970 000 |  |
| 3 | «Բարգավաճ Հայաստան» | 1 750 000 |  |
| 4 | «Հանրապետություն» | 1 200 000 |  |
| 5 | «Քաղաքացիական պայմանագիր» | 6 480 000 |  |
| 6 | «Ապրելու երկիր»  | 1800 000 |  |
| 7 | «Հայաստանի հանրապետական» | 4200 000 |  |
| 8 | «Հայրենիք» | 1800 000 |  |
|  | **Ընդամենը** | **21 620 000** |  |

1. **Առաջարկվող կարգավորման բնույթը և ակնկալվող արդյունքը**

«Կուսակցությունների մասին» ՀՀ սահմանադրական օրենքի 28-րդ հոդվածի 3-րդ մասով սահմանված է. «Պետական ֆինանսավորում հատկացվում է այն կուսակցությանը, որի ընտրական ցուցակն Ազգային ժողովի վերջին ընտրությունների ժամանակ ստացել է քվեարկությանը մասնակցած բոլոր կուսակցությունների ընտրական ցուցակների օգտին կողմ տրված ձայների ընդհանուր թվի և անճշտությունների թվի գումարի երկու տոկոսը: Պետական ֆինանսավորումը հատկացվում է միայն այն կուսակցությունների դաշինքներին, որոնք հաղթահարել են «Հայաստանի Հանրապետության ընտրական օրենսգիրք» սահմանադրական օրենքով նախատեսված ընտրական արգելապատնեշը․․․»։

Ստեղծված իրավիճակը կարգավորելու նպատակով, առաջարկվում է 11.01.01 «1139. ՀՀ կառավարության պահուստային ֆոնդ» ծրագրի «11001. ՀՀ կառավարության պահուստային ֆոնդ» միջոցառման գծով նախատեսված ծախսերի 4891 «Պահուստային միջոցներ» հոդվածից 01.06.01 «1181. Կոռուպցիայի կանխարգելման համակարգի զարգացման ապահովում» ծրագրի «11001. Կոռուպցիայի կանխարգելում և բարեվարքության համակարգի զարգացում» միջոցառման 4235 «Կառավարչական ծառայություններ» հոդված վերաբաշխել համապատասխանաբար 21620.0 հազար ՀՀ դրամ:

Որոշման նախագծի ընդունմամբ Կոռուպցիայի կանխարգելման հանձնաժողովը հնարավորություն կունենա ապահովելու վերոնշյալ օրենսդրական ակտերով պարտադիր աուդիտի ենթակա կուսակցությունների աուդիտորական ծառայությունների դիմաց ֆինանսավորումը:

1. **Նախագծի մշակման գործընթացում ներգրավված ինստիտուտները և անձինք**

Կոռուպցիայի կանխարգելման հանձնաժողով

1. **Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտությունը**

Սույն որոշման ընդունմամբ Հայաստանի Հանրապետության այլ իրավական ակտերում փոփոխություններ և լրացումներ կատարելու անհրաժեշտություն չի առաջանում:

1. **Պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների անհրաժեշտության մասին**

Սույն որոշման նախագծի ընդունմամբ պետական բյուջեում ծախսերի կամ եկամուտների փոփոխություններ նախատեսված չեն:

1. **Լրացուցիչ ֆինանսական միջոցների անհրաժեշտության և նշված գումարի չափով ֆինանսական միջոցների վերականգնման անհրաժեշտության մասին**

Որոշման նախագծի ընդունումը չի հանգեցնում ՀՀ պետական բյուջեից լրացուցիչ միջոցներ հատկացնելու անհրաժեշտության: Նվազեցվող գումարի չափով ՀՀ պետական բյուջեի հաշվին ֆինանսական միջոցների վերականգնման անհրաժեշտությունը բացակայում է։

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագիծը բխում է Կառավարության 2021-2026թթ. ծրագրի 5-րդ «Իրավունք և արդարադատություն» գլխի 5.5 «Կոռուպցիայի դեմ պայքար» բաժնի համապատասխան դրույթներից: